v 1 Syngið fyri Harranum nýggjan song, tí at hann hevur undurverk gjørt; hans høgra hond hevur vunnið honum sigur og heilagi armur hans. v 2 Harrin hevur kunngjørt frelsu sína, fyri heidna manna eygum lýst rættvísi sína. v 3 Hann hevði í minni góðsku sína, trúfesti sína móti Ísraels ætt. Hin víða verøld hevur skoðað ta frelsu, sum Guð vár givið hevur. v 4 Glym fyri Harranum jarðarríkið alt, rópa fagnaðarróp og syng! v 5 Leikið fyri Harranum við hørpum, við hørpum og ljóði av songi! v 6 Latið dynja lúðrar og horn, latið dynja fyri ásjón kongsins! v 7 Havið bróti alt, sum tað er, jørðin fegnist og íbúgvar hennar! v 8 Áirnar klappi lov í lógvar, fegnist fjøllini øll v 9 fyri ásjón Harrans, tí at hann kemur, hann kemur jarðarríkið at døma! Hann jørðina í rættvísi dømir og fólkasløgini við rætti sínum.